b'\n_START_ARTICLE_\nDivina provid\xc3\xa8ncia\n_START_PARAGRAPH_\nLa divina provid\xc3\xa8ncia o simplement la provid\xc3\xa8ncia (del llat\xc3\xad providentia, pro- "davant" i videre "veure", "preveure") \xc3\xa9s un terme teol\xc3\xb2gic que indica la intervenci\xc3\xb3 o el conjunt d\'accions actives de D\xc3\xa9u per prendre cura del m\xc3\xb3n i, particularment, de l\'exist\xc3\xa8ncia dels homes, inclosa llur llibertat. Per meton\xc3\xadmia tamb\xc3\xa9 designa el mateix D\xc3\xa9u (la Provid\xc3\xa8ncia). \xc3\x89s un concepte present en les tres grans religions monoteistes.'